**InnovInAgri: ΠΑΡΑΤΑΣΗ Υποβολής ιδεών για τον 4ο Διαγωνισμό Επιχειρηματικής Ιδέας ΓΠΑ: έως Δευτέρα 26 Οκτωβρίου 2020**

To Γραφείο Καινοτομίας, Επιχειρηματικότητας και Μεταφοράς Τεχνολογίας ΕΛΚΕ ΓΠΑ (InnovInAgri) ανταποκρινόμενο στο ενδιαφέρον των φοιτητών του ΓΠΑ για το 4ο Διαγωνισμό Επιχειρηματικής Ιδέας ΓΠΑ ανακοινώνει τη **παράταση στη υποβολή των Επιχειρηματικών Ιδεών μέχρι τη Δευτέρα 26/10/2020**.

Ο Διαγωνισμός Επιχειρηματικής Ιδέας ΓΠΑ διοργανώνεται από το Γραφείο Καινοτομίας, Επιχειρηματικότητας και Μεταφοράς Τεχνολογίας (InnovInAgri) του Ειδικού Λογαριασμού Κονδυλίων και Έρευνας του Γεωπονικού Πανεπιστημίου Αθηνών με σκοπό να δώσει την δυνατότητα στους φοιτητές όλων των βαθμίδων (προπτυχιακοί, μεταπτυχιακοί & διδακτορικοί φοιτητές) του Ιδρύματος μας να εξοικειωθούν με έννοιες και όρους καινοτομίας και επιχειρηματικότητας.

**Ο Διαγωνισμός περιλαμβάνει τρεις φάσεις:**

**1η Φάση: Υποβολή επιχειρηματικής Ιδέας: Προθεσμία: 26/10/2020**

Για τη συμμετοχή στην 1η φάση του διαγωνισμού καλείστε α) να αναφέρετε τα στοιχεία των μελών της ομάδας και να ορίσετε έναν εκπρόσωπο σας με τον οποίο θα επικοινωνούμε σε περιπτώσεις ανάγκης και το οποίο μέλος καλείται να ενημερώνει την ομάδα και β) να γράψετε μια σύντομη, σαφή και τεκμηριωμένη περιγραφή της επιχειρηματικής σας ιδέας που δε θα ξεπερνάει τις 3 σελίδες, ακολουθώντας το σχετικό [**έντυπο**](http://innovinagri.aua.gr/wp-content/uploads/2020/09/entypo_ypobolis_epixeirhmatikis_ideas_gpa.docx).

**Το InnovInAgri θα δέχεται επιχειρηματικές ιδέες μέχρι τις 26/10/2020.**

**2η Φάση: Υποβολή Επιχειρηματικού Σχεδίου**

Στο στάδιο αυτό πραγματοποιείται η Ανάπτυξη Επιχειρηματικού Σχεδίου μέσω της υποχρεωτικής παρακολούθησης σειράς σεμιναρίων και δράσεων καθοδήγησης (mentoring).

Κατά την ανάπτυξη του επιχειρηματικού σχεδίου κάθε ομάδα θα υποστηρίζεται για τα τεχνικά θέματα από σύμβουλο (μέλος ή μέλη ΔΕΠ ΓΠΑ ή κάτοχο διδακτορικού με οργανική θέση στο ΓΠΑ) ενώ για τα θέματα μάρκετινγκ από μέντορα (επιχειρηματία ή στέλεχος επιχείρησης). Κάθε ομάδα θα έχει διαφορετικούς μέντορες είτε εσωτερικά (μέλος ή μέλη ΔΕΠ) είτε εξωτερικά (στελέχη επιχειρήσεων ή επιχειρηματίες).

Οι ομάδες που θα ολοκληρώσουν τη 2η Φάση του Διαγωνισμού καταθέτοντας το τελικό παραδοτέο θα συμμετάσχουν στην 3η φάση του διαγωνισμού,  την εκδήλωση βράβευσης.

**3η Φάση: Εκδήλωση βράβευση Ημερομηνία: τέλος Μαΐου ….**

Στην 3η φάση θα πραγματοποιηθεί ανοιχτή εκδήλωση με την παρουσία κοινού όπου θα γίνει η παρουσίαση των επιχειρηματικών σχεδίων των ομάδων και η αξιολόγηση τους από Επιτροπή Βράβευσης.

**Έπαθλα Διαγωνισμού**

Οι τρεις ομάδες που θα διακριθούν θα λάβουν χρηματικά έπαθλα ή άλλο. Το ύψος του χρηματικού επάθλου ανά θέση θα ανακοινώνεται κάθε χρόνο. Το χρηματικό ποσό που θα λαμβάνει κάθε νικήτρια ομάδα, ανάλογα με τη θέση της, θα επιμερίζεται εξίσου σε όλα τα μέλη της.

Όλες οι ομάδες θα λάβουν Βεβαίωση.

Κάθε ομάδα οφείλει να διαβάσει προσεκτικά τους [**όρους**](http://innovinagri.aua.gr/wp-content/uploads/2020/09/oroi_perigrafi_diagonismou.pdf) του Διαγωνισμού πριν από την υποβολή της επιχειρηματικής της ιδέας.

Δείτε αναλυτικά την διαδικασία και τους όρους του Διαγωνισμού [***εδώ***](http://innovinagri.aua.gr/tertatos-diagonismos/).

Για πληροφορίες απευθυνθείτε στην κ. Α. Αναγνώστη **Ε:** **a.anagnosti@aua.gr** **Ι Τ: 210 529 4768 Ι W:** [**www.innovinagri.aua.gr**](http://www.innovinagri.aua.gr/)